*Projekts*

2021. gada Rīkojums Nr.

Rīgā (prot.Nr.   . §)

**Par valstij piekrītošā nekustamā īpašuma Lēņu ielā 5, Liepājas pilsētā nodošanu Liepājas pilsētas pašvaldības īpašumā**

1. Saskaņā ar Civillikuma 417.pantu, Komerclikuma 317.panta trešo daļu un Publiskas personas mantas atsavināšanas likuma 42. panta pirmo daļu, 42.1 un 43. pantu Finanšu ministrijai nodot bez atlīdzības Liepājas pilsētas pašvaldības īpašumā valstij piekrītošo zemes īpašumu Lēņu ielā 5 (kadastra Nr. 1700 014 0394), kas sastāv no zemes vienības ar kadastra apzīmējumu 1700 014 0394, un Valsts ieņēmumu dienestam nodot bez atlīdzības Liepājas pilsētas pašvaldības īpašumā valstij piekrītošo būvju īpašumu Lēņu ielā 5 (kadastra Nr. 1700 514 0403), kas sastāv no būves ar kadastra apzīmējumu 1700 014 0394 001, Lēņu ielā 5, Liepājā (turpmāk abi kopā – nekustamais īpašums), lai saskaņā ar likuma "Par pašvaldībām" 15. panta pirmās daļas 9. punktu to izmantotu pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Liepājas pilsētas pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Pilnvarot Liepājas pilsētas pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu, kā arī nodrošināt valstij piekrītošā zemes īpašuma un būves īpašuma apvienošanu vienā zemesgrāmatas nodalījumā un veikt citas nepieciešamās darbības nekustamā īpašuma ierakstīšanai zemesgrāmatā.

4. Liepājas pilsētas pašvaldībai, nostiprinot zemesgrāmatā īpašuma tiesības uz nekustamo īpašumu:

4.1. valstij piekrītošo zemes īpašumu nostiprināt zemesgrāmatā uz valsts vārda Finanšu ministrijas personā un valstij piekrītošo būvju īpašumu uz valsts vārda Vides aizsardzības un reģionālās attīstības ministrijas personā vienlaikus ar Liepājas pilsētas pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Liepājas pilsētas pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents A.K. Kariņš

Vides aizsardzības un reģionālās attīstības ministrs A.T. Plešs